  Наталья Тетерина 13-тӥ толсуре Удмуртиын Театрлэсь огъяросси арзэ сӥё-дано усьтӥзы. Кызьы ивортэ элькун тӧролэн но кивалтэтлэн пресс-службазы, ужрад Ижкарысь Драмая ӟуч кун театрын ортчиз. Азьмуртэн ялэм Театрлэн арезлэн азинлыкез трослы тӥляд уженыды, тӥляд мылкыдъёсыныды герӟаськемын луоз. Тӥ доры театре ялан ветлӥсь, выль но пинал учкисьёс ветлозы. Туж кулэ, тӥляд спектакльёсады одӥг пол ке но лыктыса, соос театрлы мед синмаськозы но дорады выльысь но выльысь мед берытскозы шуыса Анастасия Муталенко, Удмуртиысь кивалтэтлэн тӧроезлэн воштӥсезСӥё-дано ужрад «Театр как вселенная» мереткыл улсын ортчиз. Радъясьёслэн кылъёссыя, кылдытӥсьёслэн фантазизы быдэс дуннеос кылдытэ, котькуд театр нимаз планета луэ. Сыӵе шӧмын ик Драмтеатрлэсь фойезэ чертӥзы. Театрлэсь арзэ усьтон 8 фото Ӝыт программае Удмуртиысь кун но муниципал театръёсысь артистъёсты, театрын ужасьёсты, сценалэсь ветеранъёссэ ӧтизы. Устооссэ кун но удыс кузьымъёсын пусйизы. Ватсалом, Театрлэн арезлы сӥзьыса, Сцена вылын француз драматурглэн Мольерлэн 1664-тӥ арын гожтэм пьесаезъя «Тартюф» спектаклез возьматӥзы. Тегъёс: Лулчеберет Ижкар Театр Удмуртия АнастасияМуталенко  